Juustele ja nahale kasutatakse kuivatatud ja jahvatatud amlaviljade pulbrit. Naha koorimisel mõjub amla nii  happekoorijana (C-vitamiin) kui ka abrasiivina (viljakoore ja seemnete tükikesed jms). Lisaks on viljal kootav, antibakteriaalne ja mikroobidevastane toime. Juuksemaskina kasutades taltsutab amla tõrksamaid lokke, mahendab lainet ja mõjub peanahale hästi, sh ka kõõmavastaselt. Indias usutakse ka, et regulaarne amla kasutamine aitab edasi lükata hallide juuste tekkimist. Amlaseemnete õli on väga tugevatoimeline niisutaja ja turgutaja. (NB! kindlasti tuleks juukseõli ostmisel vaadata, et see ei oleks mineraalõli baasil -  on tootjaid, kes kasutavad baasõliks mineraalõli, aga on ka neid, kes kasutavad palmi- või mõnda muud taimset õli.)